Anna-Liisa Bergström

Anna-Liisa ”Ansku” Bergström (s. 10. syyskuuta 1985 Raahe) on suomalainen tanssija. Julkisuuteen Bergström on noussut toimittuaan tanssijana, tanssinopettajana ja koreografina Tanssii tähtien kanssa -ohjelmassa televisiossa useana vuonna. Vuonna 2010 Antti Tuisku ja Bergström voittivat kisan. Vuonna 2011 Bergströmin parina oli Duudsoneista tuttu  Jarno Leppälä, vuonna 2013 Mert Otsamo, vuonna 2017 laulaja Kasmir ja vuonna 2018 Tuure Boelius, jolloin pari ylsi kolmannelle sijalle. Bergström tanssi vuonna 2019 entisen pikaluistelijan Mika Poutalan ja vuonna 2020 toimittaja Sami Sykön kanssa. Syksyllä 2021 Bergström teki ohjelmassa historiaa olemalla yhdessä entisen nyrkkeilijän Elina Gustafssonin kanssa kilpailun ensimmäinen samaa sukupuolta oleva tanssipari.

Bergström avioitui heinäkuussa 2018 silloisen miesystävänsä kanssa ja he jättivät eroanomuksen syyskuussa 2019. Syksystä 2021 asti hän on seurustellut ex-huippunyrkkeilijä Elina Gustafssonin kanssa. Kesällä 2022 Bergström muutti Gustafssonin luo, tehden heistä avoparin. He menivät kihloihin huhtikuussa 2023 Gustafssonin kosiessa Anskua.

Lähteet

Aiheesta muualla 
Anna-Liisa Bergströmin kotisivut

Suomalaiset kilpatanssijat
Vuonna 1985 syntyneet
Elävät henkilöt